钦定古今图书集成/明伦汇编/交谊典/第053卷 > 范竹溪集 > 《宴喜赋》隋·薛道衡
## 钦定古今图书集成/明伦汇编/交谊典/第053卷 > 范竹溪集 > 《宴喜赋》隋·薛道衡

梁孝王帝子帝孙，藉宠承恩，名高西汉，礼盛东藩。引
雍容文雅之客，坐檀栾修竹之园。水逶迤而绕砌，风
清冷而入轩。直凝神而回瞩，乃惆怅而兴言。顾谓枚
乘曰：“予闻气序环周，人生”浮。补天立地之圣，不能
止日光西落；疏山奠川之力，不能停河水东流。韩王
《酸枣》之观，荒疏芜漫；楚国阳云之台，空见尘埃。固可
以纵志纵心，以游以逸。穷燕乐于长夜，浑是非而为
一。于时霜重庭兰，秋深气寒。横长河之耿耿，挂孤月
之团团。乃有丹墀缥碧，柘馆椒宫；徘徊宛转，掩映玲
珑。妖姬淑媛，玉貌花丛。织女下而星落，嫦娥来而月
空。澄妆影于歌扇，散衣香于舞风。图云刻雷之樽，溃
桂酿花之酒，拭珠沥于罗袂，传金杯于素手。